b'\n_START_ARTICLE_\nSlovanski lingvisti\xc4\x8dni atlas\n_START_PARAGRAPH_\nSlovanski lingvisti\xc4\x8dni slovar (rusko \xd0\x9e\xd0\xb1\xd1\x89\xd0\xb5\xd1\x81\xd0\xbb\xd0\xb0\xd0\xb2\xd1\x8f\xcc\x81\xd0\xbd\xd1\x81\xd0\xba\xd0\xb8\xd0\xb9 \xd0\xbb\xd0\xb8\xd0\xbd\xd0\xb3\xd0\xb2\xd0\xb8\xd1\x81\xd1\x82\xd0\xb8\xcc\x81\xd1\x87\xd0\xb5\xd1\x81\xd0\xba\xd0\xb8\xd0\xb9 \xd0\xb0\xcc\x81\xd1\x82\xd0\xbb\xd0\xb0\xd1\x81), poznan s kratico \xd0\x9e\xd0\x9b\xd0\x90, je mednarodni znanstveni projekt raziskovanja in jezikoslovnega kartografiranja fonetike, leksike in gamatike vseh slovanskih jezikov.\n_START_SECTION_\nO atlasu\n_START_PARAGRAPH_\nAtlas pokrive ozemlje vseh slovanskih dr\xc5\xbeav. Mre\xc5\xbea obsega pribli\xc5\xbeno 850 lokacij. Atlas je eden najve\xc4\x8djih mednarodnih znanstvenih projektov v zgodovini dialektologije in lingvisti\xc4\x8dne geografije tako po velikosti raziskovalnega ozemlja, kakor tudi po \xc5\xa1tevilu slovanskih jezikov. Dialektni materiali za OLA so bili zbrani v osnovi med letoma 1965 in 1975. Prvi\xc4\x8d v zgodovini slovanskega jezikoslovja so bili vsi slovanski jeziki in dialekti zbrani po enotnem programu in raziskovani po enotni transkripciji na ogromnem teritoriju Evrope (V Rusiji je raziskovan samo evropski del dr\xc5\xbeave)._NEWLINE_Od 1965. leta izhaja tudi zbornik Slovanski lingvisti\xc4\x8dni atlas. Materiali in raziskave (rusko \xd0\x9e\xd0\xb1\xd1\x89\xd0\xb5\xd1\x81\xd0\xbb\xd0\xb0\xd0\xb2\xd1\x8f\xd0\xbd\xd1\x81\xd0\xba\xd0\xb8\xd0\xb9 \xd0\xbb\xd0\xb8\xd0\xbd\xd0\xb3\xd0\xb2\xd0\xb8\xd1\x81\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd0\xb0\xd1\x82\xd0\xbb\xd0\xb0\xd1\x81. \xd0\x9c\xd0\xb0\xd1\x82\xd0\xb5\xd1\x80\xd0\xb8\xd0\xb0\xd0\xbb\xd1\x8b \xd0\xb8 \xd0\xb8\xd1\x81\xd1\x81\xd0\xbb\xd0\xb5\xd0\xb4\xd0\xbe\xd0\xb2\xd0\xb0\xd0\xbd\xd0\xb8\xd1\x8f). Do leta 2011 je bilo izdanih 27 zvezkov \xc4\x8dlankov, kjer so zbrana vpra\xc5\xa1anja teorije in praktike kartografije Atlasa, raziskave slovanske dialektologije in lingvisti\xc4\x8dne geografije. Objekt raziskave OLA je skupina slovanskih jezikov namesto posamezni jezik. \xc4\x8ce nacionalni atlasi raziskujejo dialektne razlike v predelah danega jezika in ima nacionalni doseg, potem OLA kartografira razlike v predelah vseh slovanskih jezikov in ima slovanski pomen._NEWLINE_Do sedaj so pri atlasu sodelovali: Slovenska akademija znanosti in umetnosti, Hrva\xc5\xa1ka akademija znanosti in umetnosti, Srbska akademija znanosti in umetnosti, Makedonska akademija za znanost in umetnost, Bolgarska akademija znanosti, Nacionalna akademija znanosti Ukrajine, Nacionalna akademija znanosti Belorusije, Ruska akademija znanosti, Slova\xc5\xa1ka akademija znanosti, Akademija znanosti \xc4\x8ce\xc5\xa1ke republike, Poljska akademija znanosti, \xc4\x8crnogorska akademija znanosti in Serbski in\xc5\xa1titut (Budy\xc5\xa1in, Nem\xc4\x8dija).'